
Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege pentru modificarea Ordonanţei de urgenţă a Guvernului nr.97/2000 privind organizaţiile cooperatiste de credit, cu care comisia noastră a fost sesizată în fond cu adresa Biroului Permanent nr.P.L.-X 153 din 17 martie 2004.

	PREŞEDINTE,




Parlamentul  României

[image: image2.png]FOMANIA




	Comisia pentru buget, finanţe şi bănci
	
	Bucureşti  24.03.2004
Nr.22/176


RAPORT

asupra proiectului de Lege pentru modificarea Ordonanţei de urgenţă a Guvernului nr.97/2000 privind organizaţiile cooperatiste de credit 

Cu adresa nr.P.L-X153 din 17 martie 2004, Biroul Permanent, conform art.89 şi 107 din Regulamentul Camerei Deputaţilor, a sesizat, pentru examinare şi avizare în fond, în procedură de urgenţă, Comisia pentru buget, finanţe şi bănci cu proiectul de Lege pentru modificarea Ordonanţei de urgenţă a Guvernului nr.97/2000 privind organizaţiile cooperatiste de credit.
La întocmirea raportului s-a avut în vedere avizul Consiliului Legislativ.

La lucrările comisiei au participat 25 deputaţi, din totalul de 26 membri ai comisiei.

Prezentul proiect de Lege are ca obiect de reglementare modificarea Ordonanţei de urgenţă a Guvernului nr.97/2000 privind organizaţiile cooperatiste de credit, în scopul armonizării legislaţiei din România cu legislaţia Comunităţii Economice Europene, referitoare la acest domeniu, potrivit angajamentelor asumate de România în cadrul Documentului de Poziţie pentru Capitolul 3 – „Libera circulaţie a serviciilor”, precum şi în acordarea posibilităţii, pentru persoanele fizice având reşedinţa în raza teritorială de operare a cooperativei de credit, de a dobândi calitatea de membru cooperator şi, respectiv, înlăturarea condiţiei privitoare la cetăţenia română pentru administratorii şi conducătorii organizaţiilor cooperatiste de credit.
Potrivit prevederilor constituţionale, proiectul de lege face parte din categoria legilor organică.


Proiectul de lege, potrivit art.75 alin.(1) din Constituţie şi art.86 din Regulamentul Camerei Deputaţilor, este de competenţa decizională a Camerei Deputaţilor.

La lucrările comisiei au participat ca invitaţi, în conformitate cu prevederile art.51 şi 52 din Regulamentul Camerei Deputaţilor, reprezentantul Băncii Naţionale a României – domnul Antonescu Emilian, domnul Leşe Flaviu – Casa Centrală „Aurora Română”, domnul Bungărdean Eugen – Casa Centrală „Creditul Românesc”, doamna Tutu Vasilica – Casa Centrală „Concordia Română”, precum şi domnii Morar Adrian, Slavu Dănuţ – Casa Centrală „Credit Coop”, care au susţinut forma rezultată din prezentul raport.

In urma examinării proiectului de Lege privind, în şedinţa din 23 martie 2004, comisia a hotărât, cu unanimitate de voturi, supunerea spre dezbaterea şi adoptarea Plenului Camerei Deputaţilor a proiectului de Lege cu amendamentele din anexă.
	PREŞEDINTE,


	SECRETAR,

Dr. Daniel Ionescu


ANEXĂ
AMENDAMENTE ADMISE

asupra proiectului de Lege pentru modificarea Ordonanţei de urgenţă a Guvernului

 nr.97/2000 privind organizaţiile cooperatiste de credit

	Nr.

crt.
	Text iniţial
	Text propus de comisie

(autorul amendamentului)
	Motivare
	Camera decizională

	1.
	Art.I – Ordonanţa de urgenţă a Guvernului nr.97 din 29 iunie 2000 privind organizaţiile cooperatiste de credit, publicată în Monitorul Oficial al României, Partea I, nr.330 din 14 iulie 2000, aprobată cu modificări şi completări prin Legea nr.200/2002, cu modificările şi completările ulterioare, se modifică şi se completează după cum urmează:
	- nemodificat.
	
	Camera Deputaţilor 

	2.
	Punct 1 nou

Art.7 alin.(1) 

„(1) Casa centrală garantează în întregime obligaţiile cooperativelor de credit afiliate. Pentru aceasta casa centrală va constitui rezerva mutuală de garantare pe baza cotizaţiilor cooperativelor de credit afiliate, în conformitate cu reglementările emise de casa centrală în acest scop, şi a unei cote din profitul brut al casei centrale”.
(text Ordonanţa de urgenţă a Guvernului nr.97/2000)
	Se introduce un punct nou 1, înainte de punctul 1.
1. Alineatul 1 al articolului 7 va avea următorul cuprins:
„Casa centrală garantează în întregime obligaţiile cooperativelor de credit afiliate, în conformitate cu reglementările emise de aceasta. Pentru aceasta casa centrală va constitui rezerva mutuală de garantare pe baza cotizaţiilor cooperativelor de credit afiliate, în conformitate cu reglementările emise de casa centrală în acest scop, şi a unei cote de maximum 5% din profitul contabil determinat înainte de deducerea impozitului pe profit al casei centrale.”
	Această modificare se impune pentru a permite casei centrale emiterea de reglementări proprii, supuse aprobării Băncii Naţionale a României, prin care să clarifice procedura de stingere a obligaţiilor cooperativelor de credit afiliate în raport cu diversele categorii de creditori ai acestora.
	Camera Deputaţilor 

	3.
	1. Alineatul 1 al articolului 8 va avea următorul cuprins:
„Poate fi membru cooperator orice persoană fizică ce are capacitate deplină de exerciţiu, are domiciliul/reşedinţa în raza teritorială de operare a cooperativei de credit, a semnat sau a acceptat, după caz, actul constitutiv al acesteia şi a subscris şi a vărsat cel puţin numărul de părţi sociale stabilit prin actul constitutiv-cadru”.

(text Senat)
	Punctul 1 devine punctul 2.
- nemodificat.
	Pentru respectarea normelor de tehnică legislativă.
	Camera Deputaţilor 

	4.
	2. Alineatul 2 al articolului 9 va avea următorul cuprins:

„Cererea de înscriere va cuprinde cel puţin următoarele elemente: numele şi prenumele solicitantului, codul numeric personal, domiciliul şi, după caz, reşedinţa, numărul şi valoarea părţilor sociale pe care intenţionează să le subscrie şi data semnării cererii. De asemenea, cererea de înscriere va include şi declaraţia de acceptare a prevederilor actului constitutiv.”

(text Senat)
	Punctul 2 devine punctul 3.

- nemodificat.


	Idem.
	Camera Deputaţilor 

	5.
	3. Articolul 13 va avea următorul cuprins:

„Art.13 – Calitatea de membru cooperator al unei cooperative de credit încetează prin retragere, prin schimbarea domiciliului/reşedinţei în afara razei teritoriale de operare a cooperativei de credit, prin excludere sau ca urmare a decesului. De asemenea, calitatea de membru cooperator al unei cooperative de credit poate înceta şi ca urmare a divizării, fuziunii sau lichidării cooperativei de credit.”

(text Senat)
	Punctul 3 devine punctul 4.

- nemodificat.


	Idem.
	Camera Deputaţilor  

	6.
	4. Alineatul 2 al articolului 15 va avea următorul cuprins:

„Condiţiile şi procedurile de stingere a obligaţiilor patrimoniale dintre cooperativa de credit şi membrul cooperator, respectiv succesorii legali ai acestuia, pentru cazurile de încetare a calităţii de membru cooperator ca urmare a schimbării domiciliului/reşedinţei în afara razei teritoriale de operare a cooperativei de credit, a excluderii sau ca urmare a decesului se vor stabili prin actul constitutiv-cadru.”

(text Senat)
	Punctul 4 devine punctul 5.

- nemodificat.
	Pentru respectarea normelor de tehnică legislativă.
	Camera Deputaţilor 

	7.
	Articolul 171, alineatul 1.
„În scopul întrajutorării fiecare membru cooperator care solicită un împrumut trebuie să depună un fond social ce va reprezenta cel puţin a zecea parte din valoarea împrumutului solicitat.”
(text Legea nr.200/2002)
	6. Alineatul 1 al articolului 171 va avea următorul cuprins:

„În scopul întrajutorării fiecare membru cooperator care solicită un împrumut va constitui un fond social al cărui cuantum va fi stabilit prin actul constitutiv.”
	Această modificare se impune datorită faptului că prin perceperea unei sume obligatorii reprezentând 10% din valoarea împrumutului solicitat, se limitează accesul în unele cazuri a membrilor cooperatori la obţinerea de împrumuturi.
	Camera Deputaţilor 

	8.
	Art.18
„Cooperativele de credit repartizează anual 20% din profitul brut pentru constituirea unui fond de rezervă, până când fondul astfel constituit egalează capitalul social, apoi maximum 10% până în momentul în care fondul a ajuns de două ori mai mare decât capitalul social. După atingerea acestui nivel alocarea de sume pentru fondul de rezervă se face din profitul net. Pentru calculul repartizărilor la fondul de rezervă se va avea în vedere nivelul capitalului social existent la sfârşitul fiecărui exerciţiu financiar.

(text Ordonanţa de urgenţă a Guvernului nr.97/2000)

 Cooperativele de credit repartizează din profitul brut sumele destinate constituirii rezervei generale pentru riscul de credit, în limita a 2% din soldul creditelor acordate. Regularizarea nivelului acestei rezerve se va face la sfârşitul exerciţiului financiar.

(text Ordonanţa de urgenţă a Guvernului nr.97/2000)

Cooperativele de credit repartizează anual 25% din profitul net pentru constituirea unei rezerve de întrajutorare, destinată creării condiţiilor necesare în vederea reducerii costurilor operaţiunilor bancare desfăşurate cu membrii cooperatori.”

(text Legea nr.200/2002)
	7. Articolul 18 va avea următorul cuprins:

„Cooperativele de credit repartizează anual 20% din profitul contabil determinat înainte de deducerea impozitului pe profit pentru constituirea unui fond de rezervă, până când fondul astfel constituit egalează capitalul social, apoi maximum 10% până în momentul în care fondul a ajuns de două ori mai mare decât capitalul social. După atingerea acestui nivel alocarea de sume pentru fondul de rezervă se face din profitul net. Pentru calculul repartizărilor la fondul de rezervă se va avea în vedere nivelul capitalului social existent la sfârşitul fiecărui exerciţiu financiar.

 Cooperativele de credit repartizează anual din profitul contabil determinat înainte de deducerea impozitului pe profit sumele destinate constituirii rezervei generale pentru riscul de credit, în limita a 2% din soldul creditelor acordate.

 Prevederile alineatelor 1 şi 2 sunt aplicabile până la încheierea exerciţiului financiar al anului 2004, inclusiv.

 Începând cu exerciţiul financiar al anului 2005, cooperativele de credit constituie fondul de rezervă potrivit dispoziţiilor legislaţiei privind societăţile comerciale şi, de asemenea, constituie fondul pentru riscuri bancare generale din profitul contabil determinat înainte de deducerea impozitului pe profit, în limita a 1% din soldul activelor purtătoare de riscuri specifice activităţii bancare, aşa cum sunt stabilite prin reglementările Băncii Naţionale a României cu avizul Ministerului Finanţelor Publice, în măsura în care sumele respective se regăsesc în profitul net.

 La determinarea nivelului fondului pentru riscuri bancare generale se vor avea în vedere şi sumele reprezentând rezerva generală pentru riscul de credit, constituită potrivit alineatului 2, existentă în sold.

 Fondul de rezervă şi rezerva generală pentru riscul de credit constituite potrivit alineatelor 1 şi 2 nu vor fi diminuate în funcţie de limitele şi cotele prevăzute la alineatul 4 şi vor fi utilizate potrivit destinaţiilor prevăzute de reglementările legale.

 Modul de utilizare al fondului pentru riscuri bancare generale se stabileşte prin reglementări ale Băncii Naţionale a României.

 Cooperativele de credit repartizează anual 25% din profitul contabil determinat după deducerea impozitului pe profit pentru constituirea unei rezerve de întrajutorare, destinată creării condiţiilor necesare în vederea reducerii costurilor operaţiunilor bancare desfăşurate cu membrii cooperatori.”


	Pentru aliniere la terminologia de specialitate şi pentru armonizare cu dispoziţiile Legii bancare nr.58/1998, cu modificările şi completările ulterioare.
	Camera Deputaţilor 

	9.
	5. La articolul 21 literele a), c), d) şi j) vor avea următorul cuprins:

„a) acceptarea de depozite de la membrii cooperatori, precum şi de la persoane fizice, microîntreprinderi, organizaţii obşteşti şi de cult, asociaţii familiale, persoane fizice cu profesii liberale reglementate, cooperative, care au domiciliul/reşedinţa, respectiv au sediul social sau îşi desfăşoară activitatea printr-o unitate fără personalitate juridică în raza teritorială de operare a cooperativei de credit;

………………………………………

c) acordarea de credite microîntreprinderilor, organizaţiilor obşteşti şi de cult, asociaţiilor familiale, persoanelor fizice cu profesii liberale reglementate, cooperativelor, care au sediul social sau îşi desfăşoară activitatea printr-o unitate fără personalitate juridică în raza teritorială de operare a cooperativei de credit;

d) derularea de credite, în numele şi în contul statului, din surse puse la dispoziţie pentru membrii cooperatori, precum şi pentru microîntreprinderi, organizaţii obşteşti şi de cult, asociaţii familiale, persoane fizice cu profesii liberale reglementate, cooperative, care au sediul social sau îşi desfăşoară activitatea printr-o unitate fără personalitate juridică în raza teritorială de operare a cooperativei de credit;

…………………………………………

j) consultanţă privind activităţile desfăşurate de organizaţiile cooperatiste de credit, acordată membrilor cooperatori, precum şi persoanelor fizice, microîntreprinderilor, organizaţiilor obşteşti şi de cult, asociaţiilor familiale şi persoanelor fizice cu profesii liberale reglementate, cooperative, care au domiciliul/reşedinţa, respectiv au sediul social sau îşi desfăşoară activitatea printr-o unitate fără personalitate juridică în raza teritorială de operare a cooperativei de credit;”

(text Senat)
	Punctul 5 devine punctul 8.

8. La articolul 21 literele a), c), d) şi j) vor avea următorul cuprins:

„a) acceptarea de depozite de la membrii cooperatori, precum şi de la persoane fizice şi juridice, care domiciliază/au sediul social şi îşi desfăşoară activitatea în raza teritorială de operare a cooperativei de credit;

………………………………………………….

c) acordarea de credite microîntreprinderilor, organizaţiilor obşteşti şi de cult, asociaţiilor familiale, persoanelor fizice cu profesii libere reglementate, care au sediul social şi îşi desfăşoară activitatea în raza teritorială de operare a cooperativei de credit;

d) derularea de credite, în numele şi în contul statului, din surse puse la dispoziţie, pentru membrii cooperatori, precum şi pentru microîntreprinderi, organizaţii obşteşti şi de cult, asociaţii familiale, persoane fizice cu profesii libere reglementate, care au sediul social şi îşi desfăşoară activitatea în raza teritorială de operare a cooperativei de credit;

………………………………………………..

j) consultanţă privind activităţile desfăşurate de organizaţiile cooperatiste de credit, acordată membrilor cooperatori, precum şi persoanelor fizice, microîntreprinderilor, organizaţiilor obşteşti şi de cult, asociaţiilor familiale şi persoanelor fizice cu profesii libere reglementate, care domiciliază/au sediul social şi îşi desfăşoară activitatea în raza teritorială de operare a cooperativei de credit;”
	Această modificare se impune datorită necesităţii creşterii surselor atrase care să fie folosite pentru creşterea soldului creditelor acordate, precum şi pentru dezvoltarea activităţii cooperativelor de credit prin mărirea segmentului de clienţi.
Această modificare se impune pentru dezvoltarea activităţii cooperativelor de credit prin mărirea segmentului de clienţi.
	Camera Deputaţilor 

	10.
	6. La articolul 25 literele a) şi h) vor avea următorul cuprins:

„a) numele şi prenumele, locul şi data naşterii, cetăţenia, domiciliul şi, după caz, reşedinţa membrilor cooperatori fondatori;

………………………………………….

h) numele şi prenumele, locul şi data naşterii, cetăţenia, domiciliul şi, după caz, reşedinţa administratorilor, conducătorilor şi cenzorilor desemnaţi;”

(text Senat)
	Punctul 6 devine punctul 9.

- nemodificat.
	Pentru respectarea normelor de tehnică legislativă.
	Camera Deputaţilor 

	11.
	7. La articolul 29, prima liniuţă va avea următorul cuprins:

„- un registru al membrilor cooperatori, care să cuprindă numele şi prenumele, codul numeric personal, domiciliul şi, după caz, reşedinţa acestora, numărul şi valoarea părţilor sociale deţinute;”
(text Senat)

	Punctul 7 devine punctul 10.
- nemodificat.

	Idem.
	Camera Deputaţilor 

	12.
	8. Alineatul 1 al articolului 35 va avea următorul cuprins:

„În adunarea generală membrii cooperatori pot fi reprezentaţi prin delegaţi care vor fi desemnaţi numai din rândul membrilor cooperatori care nu deţin calitatea de membru al consiliului de administraţie, în baza unei delegaţii în formă autentică sau certificate de secretarul unităţii administrativ-teritoriale în care îşi au domiciliul/reşedinţa membrii cooperatori respectivi. Delegaţiile vor fi depuse în original la locul şi termenul stabilite prin înştiinţarea de convocare şi vor fi menţionate în procesul-verbal.”

(text Senat)
	Punctul 8 devine punctul 11.

- nemodificat.
	Idem.
	Camera Deputaţilor 

	13.
	9. Alineatul 2 al articolului 47 va avea următorul cuprins:

„Administratorii sunt revocabili şi sunt numiţi pe o perioadă de cel mult 4 ani, cu posibilitatea de a fi realeşi.”

(text Senat)
	Punctul 9 devine punctul 12.

- nemodificat.
	Idem.
	Camera Deputaţilor 

	14.
	Art.59 alin.(2) lit.g)

„g) elaborează politica de creditare a cooperativei de credit, cu respectarea reglementărilor emise de casa centrală la care aceasta este afiliată şi aprobă creditele acordate de cooperativa de credit;”

(text Ordonanţa de urgenţă a Guvernului nr.97/2000)
	13. Litera g) a alineatului (2) al articolului 59 va avea următorul cuprins:

„g) aprobă politica de creditare a cooperativei de credit şi creditele acordate de aceasta, aflate în competenţa sa, cu respectarea reglementărilor emise de casa centrală la care cooperativa de credit este afiliată;”


	Aprobarea cu operativitate a cererilor de credit depuse de membrii cooperatori la cooperativele de credit.
	Camera Deputaţilor 

	15.
	10. Articolul 65 va avea următorul cuprins:

„Conducătorii cooperativei de credit trebuie să aibă, de preferinţă, domiciliul/reşedinţa în raza teritorială de operare a cooperativei de credit.”

(text Senat)
	Punctul 10 devine punctul 14.
- nemodificat.
	Pentru respectarea normelor de tehnică legislativă
	Camera Deputaţilor 

	16.
	11. La articolul 66, după alineatul 1 se introduce un alineat nou, alin.(11), cu următorul cuprins:

„Cel puţin unul dintre conducătorii cooperativei de credit trebuie să ateste cunoaşterea limbii române.”

(text Senat)
	Punctul 11 devine punctul 15.

15. La articolul 66, după alineatul 1 se introduce un alineat nou, alin.(11), cu următorul cuprins:

„În situaţia în care conducătorii cooperativei de credit nu au cetăţenie română, cel puţin unul dintre aceştia trebuie să ateste cunoaşterea limbii române.”


	Precizarea este necesară numai în cazul în care conducătorii sunt cetăţeni străini.
	Camera Deputaţilor 

	17.
	12. Prima teză a alineatului 7 al articolului 69 se abrogă.
(text Senat).
	Punctul 12 devine punctul 16.

- nemodificat.
	Pentru respectarea normelor de tehnică legislativă.
	Camera Deputaţilor 

	18.
	Articolul 102

„Casele centrale repartizează anual 20% din profitul brut pentru constituirea unui fond de rezervă, până când fondul astfel constituit egalează capitalul social, apoi maximum 10% până în momentul în care fondul a ajuns de două ori mai mare decât capitalul social. După atingerea acestui nivel alocarea de sume pentru fondul de rezervă se face din profitul net. Pentru calculul repartizărilor la fondul de rezervă se va avea în vedere nivelul capitalului social existent la sfârşitul fiecărui exerciţiu financiar.

 Casele centrale repartizează din profitul brut sumele destinate constituirii rezervei generale pentru riscul de credit, în limita a 2% din soldul creditelor acordate. Regularizarea nivelului acestei rezerve se va face la sfârşitul exerciţiului financiar.

 Casele centrale repartizează anual o cotă din profitul brut pentru constituirea rezervei mutuale de garantare, care va fi utilizată în scopul garantării obligaţiilor cooperativelor de credit afiliate. Modul de constituire şi nivelul rezervei mutuale de garantare vor fi stabilite prin reglementări ale caselor centrale. Casele centrale sunt obligate să menţină, pe lângă rezerva minimă obligatorie, un nivel al activelor cu grad mare de lichiditate cel puţin egal cu cel al rezervei mutuale de garantare.”

(text Ordonanţa de urgenţă a Guvernului nr.97/2000)
	17. Articolul 102 va avea următorul cuprins:

„Casele centrale repartizează anual 20% din profitul contabil determinat înainte de deducerea impozitului pe profit pentru constituirea unui fond de rezervă, până când fondul astfel constituit egalează capitalul social, apoi maximum 10% până în momentul în care fondul a ajuns de două ori mai mare decât capitalul social. După atingerea acestui nivel alocarea de sume pentru fondul de rezervă se face din profitul net. Pentru calculul repartizărilor la fondul de rezervă se va avea în vedere nivelul capitalului social existent la sfârşitul fiecărui exerciţiu financiar.

 Casele centrale repartizează anual din profitul contabil determinat înainte de deducerea impozitului pe profit sumele destinate constituirii rezervei generale pentru riscul de credit, în limita a 2% din soldul creditelor acordate.

 Prevederile alineatelor 1 şi 2 sunt aplicabile până la încheierea exerciţiului financiar al anului 2004, inclusiv.

 Începând cu exerciţiul financiar al anului 2005, casele centrale ale cooperativelor de credit constituie fondul de rezervă potrivit dispoziţiilor legislaţiei privnd societăţile comerciale şi, de asemenea, constituie fondul pentru riscuri bancare generale din profitul contabil determinat înainte de deducerea impozitului pe profit, în limita a 1% din soldul activelor purtătoare de riscuri specifice activităţii bancare, aşa cum sunt stabilite prin reglementările Băncii Naţionale a României cu avizul Ministerului Finanţelor Publice, în măsura în care sumele respective se regăsesc în profitul net.

 La determinarea nivelului fondului pentru riscuri bancare generale se vor avea în vedere şi sumele reprezentând rezerva generală pentru riscul de credit, constituită potrivit alineatului 2, existentă în sold.

 Fondul de rezervă şi rezerva generală pentru riscul de credit constituite potrivit alineatelor 1 şi 2 nu vor fi diminuate în funcţie de limitele şi cotele prevăzute la alineatul 4 şi vor fi utilizate potrivit destinaţiilor prevăzute de reglementările legale.

 Modul de utilizare al fondului pentru riscuri bancare generale se stabileşte prin reglementări ale Băncii Naţionale a României.

 Casele centrale repartizează anual o cotă din profitul contabil determinat înainte de deducerea impozitului pe profit pentru constituirea rezervei mutuale de garantare, care va fi utilizată în scopul garantării obligaţiilor cooperativelor de credit afiliate, în măsura în care sumele respective se regăsesc în profitul net. Modul de constituire şi utilizare, precum şi nivelul rezervei mutuale de garantare vor fi stabilite prin reglementări ale caselor centrale. Casele centrale sunt obligate să menţină, pe lângă rezerva minimă obligatorie, un nivel al activelor cu grad mare de lichiditate cel puţin egal cu cel al rezervei mutuale de garantare.”
	Idem nr.crt.8.
	Camera Deputaţilor 

	19.
	13. La articolul 104, litera b) va avea următorul cuprins:

„b) acordarea de credite persoanelor juridice care au sediul social sau care îşi desfăşoară activitatea printr-o unitate fără personalitate juridică în raza teritorială de operare a casei centrale;”

(text Senat).
	Punctul 13 devine punctul 18.

18. La articolul 104, litera b) va avea următorul cuprins:

„b) acordarea de credite persoanelor fizice, altele decât membrii cooperatori ai cooperativelor de credit afiliate, şi persoanelor juridice care au domiciliul/reşedinţa, respectiv au sediul social sau îşi desfăşoară activitatea printr-o unitate fără personalitate juridică în raza teritorială de operare a casei centrale;”
	Creşterea volumului de activitate şi al profitabilităţii Casei Centrale prin acordarea de credite şi persoanelor fizice.
	Camera Deputaţilor 

	20.
	14. Alineatul 2 al articolului 116 va avea următorul cuprins:

„Administratorii sunt revocabili şi sunt numiţi pe o perioadă de cel mult 4 ani, cu posibilitatea de a fi realeşi”.

(text Senat)
	Punctul 14 devine punctul 19.

- nemodificat.
	Pentru respectarea normelor de tehnică legislativă.
	Camera Deputaţilor

	21.
	Art.121 alin.(2), punctul 1, lit.h)

„h) elaborează politica de creditare a casei centrale, cu respectarea reglementărilor în materie, şi aprobă creditele acordate de casa centrală;”
(text Ordonanţa de urgenţă a Guvernului nr.97/2000)
	20. Litera h) de la punctul 1 al alineatului (2) al articolului 121 va avea următorul cuprins:
„h) aprobă politica de creditare a casei centrale şi stabileşte prin reglementări proprii modul de aprobare a creditelor acordate de casa centrală.”

	Aprobarea cu operativitate a cererilor de credit solicitate de clienţii de la sediile secundare ale Casei Centrale.
	Camera Deputaţilor 

	22.
	Art.121, alin.(2), punctul 2, litera i) nouă.
	21. La articolul 121, alineatul (2), punctul 2, după litera h) se adaugă o literă i) nouă, care va avea următorul cuprins:

„i) stabileşte prin reglementări proprii cadrul general de aprobare a creditelor acordate de cooperativele de credit afiliate, cu respectarea reglementărilor emise de Banca Naţională a României.”
	Aprobarea cu operativitate a cererilor de credit depuse de membrii cooperatori la cooperativele de credit.
	Camera Deputaţilor 

	23.
	15. Articolul 125 va avea următorul cuprins:
„Art.125 – Conducătorii casei centrale trebuie să aibă, pe perioada exercitării funcţiei, reşedinţa în localitatea în care îşi are sediul casa centrală.”

(text Senat)
	Punctul 15 devine punctul 22.
- nemodificat.
	Pentru respectarea normelor de tehnică legislativă.
	Camera Deputaţilor 

	24.
	16. La articolul 126, după alineatul 1 se introduce un alineat nou, alin.(11), cu următorul cuprins:
„Cel puţin unul dintre conducătorii casei centrale trebuie să ateste cunoaşterea limbii române.”

(text Senat)
	Punctul 16 devine punctul 23.
23. La articolul 126, după alineatul 1 se introduce un alineat nou, alin.(11), cu următorul cuprins:

„În situaţia în care conducătorii casei centrale nu au cetăţenie română, cel puţin unul dintre conducătorii acesteia trebuie să ateste cunoaşterea limbii române.”
	Atestarea cunoaşterii limbii române este necesară numai în cazul în care conducătorii casei centrale sunt cetăţeni străini.
	Camera Deputaţilor 

	25.
	17. Prima teză a articolului 128 se abrogă.

(text Senat)
	Punctul 17 devine punctul 24.

- nemodificat.
	Pentru respectarea normelor de tehnică legislativă.
	Camera Deputaţilor 

	26.
	Art.189 alin.(2). lit.c)
c) amendă aplicabilă organizaţiei cooperatiste de credit sau, după caz, auditorului financiar, între 0,1% şi 1% din capitalul social, ori administratorilor, conducătorilor, membrilor biroului executiv ori cenzorilor, între 1 – 6 salarii ale acestora din luna precedentă, la data constatării faptei; amenzile încasate se fac venit la bugetul de stat;”

(text Legea nr.200/2002)
	25. Litera c) a articolului 2 al articolului 189 va avea următorul cuprins:
„c) amendă aplicabilă organizaţiei cooperatiste de credit sau, după caz, auditorului financiar, între 0,1% şi 1% din capitalul social, ori administratorilor, conducătorilor, membrilor biroului executiv ori cenzorilor, între 1 – 6 salarii medii brute de încadrare/organizaţie ale acestora din luna precedentă, la data constatării faptei; amenzile încasate se fac venit la bugetul de stat;”
	Alinierea la dispoziţiile prevăzute la art.69 din Legea bancară nr.58/1998 modificată şi completată.
	Camera Deputaţilor 

	27.
	Art.II alin.(7) lit.f)

„f) bilanţul întocmit pentru sfârşitul lunii precedente datei depunerii cererii; bilanţul casei centrale şi cele ale cooperativelor de credit afiliate vor fi certificate de auditori financiari autorizaţi de către Camera Auditorilor Financiari din România. Bilanţul trebuie să concorde cu datele înscrise în registrele de contabilitate, registre care trebuie ţinute în conformitate cu reglementările contabile în vigoare;”
(text Senat)
	Litera f) a alineatului 7 al articolului II va avea următorul cuprins:
„f) situaţiile financiare întocmite pentru sfârşitul lunii precedente datei depunerii cererii; situaţiile financiare ale casei centrale şi cele ale cooperativelor de credit afiliate vor fi certificate de auditori financiari autorizaţi de către Camera Auditorilor Financiari din România. Situaţiile financiare trebuie să concorde cu datele înscrise în registrele de contabilitate, registre care trebuie ţinute în conformitate cu reglementările contabile în vigoare;”
	Pentru alinierea la terminologia de specialitate.
	Camera Deputaţilor 

	28.
	Art.VI

„Prevederile din cuprinsul Ordonanţei de urgenţă a Guvernului nr.97/2000 privind organizaţiile cooperatiste de credit, aprobată cu modificări şi completări prin Legea nr.200/2002, cu modificările şi completările ulterioare, referitoare la cenzorii cooperativelor de credit şi activitatea acestora se abrogă începând cu data de 1 aprilie 2004.”

(text Senat)
	Articolul VI va avea următorul cuprins:

„Prevederile din cuprinsul Ordonanţei de urgenţă a Guvernului nr.97/2000 privind organizaţiile cooperatiste de credit, aprobată cu modificări şi completări prin Legea nr.200/2002, cu modificările şi completările ulterioare, referitoare la cenzorii cooperativelor de credit şi activitatea acestora se abrogă începând cu data intrării în vigoare a prezentei legi.”


	Pentru respectarea prevederilor constituţionale şi a normelor de tehnică legislativă.
	Camera Deputaţilor 

	29.
	Articolul VII şi Articolul VIII noi.
	După articolul VI se introduc două articole noi VII şi VIII, ce vor avea următorul cuprins:

„Art.VII – În tot cuprinsul legii sintagma „profesii liberale” se înlocuieşte cu sintagma „profesii libere.”
„ Art.VIII – Ordonanţa de urgenţă a Guvernului nr.97/2000 privind organizaţiile cooperatiste de credit, aprobată cu modificări şi completări prin Legea nr.200/2002, cu modificările şi completările ulterioare, precum şi cu modificările aduse prin prezenta lege, va fi republicată în Monitorul Oficial al României, Partea I, dându-se textelor o nouă numerotare.”

	Pentru respectarea normelor de tehnică legislativă.
	Camera Deputaţilor 


Experţi parlamentari,

Onete Alexandru

Măţan Ofelia

1
15

